Tiltale for overtrædelse af naturbeskyttelseslovens § 89, stk. 1, nr. 3, nr. 5, og nr. 6, jf. stk. 2, jf. § 26 a, stk. 1, jf. § 24, og § 73, stk. 5, jf. § 74, stk. 1
Ret: Retten i Herning (1. instans)
Faggruppe: Straffesag — Bødesag
Sagsemner: Fiskeri, miljø, landbrug og jagt;

/

68-årig mand fundet skyldig i overtrædelse af na-
turbeskyttelsesloven

68-årig mand fra Skjern fundet skyldig i overtrædelse af naturbeskyttelseslo-ven ved
at have nedlagt vejen til et naturområde ved at spærre vejen med elek-trisk hegn.  

Sagsnummer: SS 99-2081/2021

Den 68-årige mand var tiltalt for i august 2020 som ejer af en ejendom at have nedlagt vejen
fra ejendommen til et naturområde ved at spærre vejen med et elektrisk hegn og inddrage
den i drif-ten, og herved at have undladt at efterkomme kommunens påbud om at fjerne
spærringen.   

Den 68-årige mand erkendte at have afspærret markvejen med hegn, og blev på denne
baggrund fundet skyldig. Tiltalte blev idømt en bøde på 10.000 kr., og pålagt at betale
tvangsbøder på 2.000 kr. fra den 1. november 2021 og indtil han efterkom påbuddet om at
fjerne afspærringen.